**Mary Elle Fanning** (s. 9. huhtikuuta 1998 Conyers, Georgia) on yhdysvaltalainen näyttelijä. Hänet tunnetaan muun muassa rooleistaan elokuvissa *Somewhere* (2010), *Super 8* (2011), *Maleficent – Pahatar* (2014), *Trumbo* (2015) ja *The Neon Demon* (2016).

Elle Fanning iHeartRadio Music Awards-gaalassa 2019.

Ura
---

### Varhaisvaiheet

Fanningin vanhemmat ovat tennispelaaja Heather Joy Arrington ja entinen baseball-pelaaja Steve Fanning, joka nykyisin työskentelee elektroniikkaliikkeessä. Näyttelijä Dakota Fanning on hänen isosiskonsa. Fanning asuu nykyään perheineen Los Angelesissa. Hän oli kotiopetuksessa viidennelle luokalle asti ja siirtyi sen jälkeen julkiseen Campbell Hall Schooliin, jota myös hänen isosiskonsa kävi.

Fanning aloitti näyttelemisen vuonna 2001 ollessaan kahden vuoden ja 11 kuukauden ikäinen. Hänen isosiskonsa Dakota oli valittu elokuvaan *Minä olen Sam*, esittämään Lucy Diamond Dawsonia. Kun Lucysta tarvittiin nuorempaa versiota, nuorempi Fanning oli automaattinen valinta tähän rooliin.

*Minä olen Sam* -elokuvan jälkeen Fanning esitti jälleen takaumassa Dakotan nuorta roolihahmoa Steven Spielbergin televisiosarjassa *Taken*. Vuonna 2003 Fanning sai ensimmäisen ison roolinsa Eddie Murphyn tähdittämässä elokuvassa *Isi hoitaa*, jossa hän esitti Jamie-nimistä pikkutyttöä.

Tämän jälkeen Fanning sai satunnaisia rooleja mm. televisiosarjoista *Amyn lailla* ja *C.S.I. Miami*.

### Lapsitähteys

Vuonna 2004 Fanning sai roolin Kim Basingerin ja Jeff Bridgesin tähdittämästä elokuvasta *Oven takana*. Hän näytteli tyttöä, jolla oli pakkomielle kuolleista veljistään. Kriitikoiden mielestä Ellellä oli enemmän karismaa kuin isosiskollaan Dakotalla.

Loppuvuodesta Fanning jatkoi kotikouluaan, näytteli yhdessä *CSI: New Yorkin* jaksossa ja pääsi pieneen rooliin elokuvassa *I Want Someone to Eat Cheese With*. Samana vuonna Fanning oli myös useiden lehtien mallina Bitty Baby Dollseista kukkaistyttöasuihin. Valkokangasurallaan hän eteni viidenteen elokuvaansa, *Ystäväni Winn-Dixieen*, jossa Fanning näytteli yhtä päähenkilön ystävistä.

Fanning vietti kuukauden Australian Melbournessa vuonna 2005 äitinsä, isoäitinsä ja isosiskonsa kanssa, missä Elle ja Dakota kuvasivat elokuvaa *Lotta ystäväni*. Elle esitti Dakotan näyttelemän hahmon tulevaisuuden lapsenlasta, mutta hänen kohtauksensa poistettiin leikkausvaiheessa.

Vuonna 2006 Fanning palasi Yhdysvaltoihin ja uusiin rooleihin. Hän näytteli Brad Pittin ja Cate Blanchettin tytärtä elokuvassa *Babel*. Fanning teki myös roolin elokuvassa *Déjà Vu* sekä pari televisioesiintymistä. Vuonna 2006 elokuvateattereihin tuli myös uusintaversio vuoden 1988 animaatioelokuvasta *Naapurini Totoro*, jossa Fanning ääninäytteli toista päähenkilöä, Meitä.

### Kohti teinirooleja

Vuonna 2008 ensi-iltansa saaneessa, Oscar-ehdokkaana olleessa elokuvassa *Benjamin Buttonin uskomaton elämä* Fanning esitti sivuroolissa nuorta Daisyä. Vuonna 2010 hän sai hyvät arvostelut Sofia Coppolan elokuvasta *Somewhere*. Seuraavan vuoden elokuvasta *Super 8* hän sai uransa tähän mennessä parhaat arvostelut. Fanningin seuraava elokuva *Koti eläintarhassa* (2011) oli yleisömenestys. Samana vuonna valmistui myös Francis Ford Coppolan kauhuelokuva *Twixt*. Vuoden 2014 jättimenestykseksi nousseessa Disney-elokuvassa *Maleficent – Pahatar* Fanning esitti prinsessa Auroraa. Pahatarta näytteli Angelina Jolie.

Vuonna 2015 Fanning esitti merkittävää sivuroolia elämäkertaelokuvassa *Trumbo*, jossa hän esitti Bryan Cranstonin näyttelemän Dalton Trumbon tytärtä, Nikola Trumboa.

Vuonna 2016 Fanning tähditti Nicolas Winding Refnin ohjaamaa jännityselokuvaa *The Neon Demon*, jossa hän näytteli 16-vuotiasta mallia, Jesseä. *The Neon Demon* sai maailmanensi-iltansa Cannesin elokuvajuhlilla toukokuussa 2016.

Filmografia
-----------

| Elokuvat |
| --- |
| Vuosi | Suomenkielinen nimi | Alkuperäinen nimi | Rooli |
| 2001 | *Minä olen Sam* | *I am Sam* | Lucy Dawson kaksivuotiaana |
| 2003 | *Isi hoitaa* | *Daddy Day Care* | Jamie |
| 2004 | *Oven takana* | *The Door in the Floor* | Ruth Cole |
| 2005 | *Ystäväni Winn-Dixie* | *Because of Winn-Dixie* | Sweetie Pie Thomas |
| 2006 | *Naapurini Totoro* | *Tonari no Totoro* / *My Neighbor Totoro* | Mei Kusakabe (äänirooli) |
| *Déjà Vu* | Abbey |
| *Babel* | Debbie Jones |
| *I Want Someone to Eat Cheese With* | Penelope |
| 2007 | *The Nines* | Noelle |
| *Hetki pimeässä* | *Reservation Road* | Emma Learner |
| 2008 | *Benjamin Buttonin uskomaton elämä* | *The Curious Case of Benjamin Button* | Daisy Fuller 7-vuotiaana |
| *Phoebe in Wonderland* | Phoebe Lichten |
| 2009 | *Astro Boy* | Grace (äänirooli) |
| 2010 | *Pähkinänsärkijä* | *The Nutcracker in 3D* | Mary |
| *Somewhere* | Cleo |
| 2011 | *Super 8* | Alice Dainard |
| *Twixt* | V |
| *Koti eläintarhassa* | *We Bought a Zoo* | Lily Miska |
| 2012 | *Ginger & Rosa* | Ginger |
| 2014 | *Low Down* | Amy-Jo Albany |
| *Young Ones* | Mary Holms |
| *Maleficent – Pahatar* | *Maleficent* | Prinsessa Aurora |
| *Boksitrollit* | *Boxtrolls* | Winnie (äänirooli) |
| 2015 | *Trumbo* | Niki Trumbo |
| *3 Generations* | Ray |
| 2016 | *The Neon Demon* | Jesse |
| *Vuosisadan naiset* | *20th Century Women* | Julie Hamlin |
| *Ballerina* | *Leap!* | Félicie Milliner (äänirooli) |
| *Live by Night* | *Live by Night* | Loretta Figgis |
| 2017 | *Lumotut* | *The Beguiled* | Alicia |
| *Sidney Hall* | Melody Jameson |
| *How to Talk to Girls at Parties* | Zan |
| *Mary Shelley* | Mary Shelley |
| 2018 | *I Think We’re Alone Now* | Grace |
| *Galveston* | Raquel Arceneaux |
| *Teen Spirit* | Violet |
| 2019 | *A Rainy Day in New York* | Ashleigh Enright |
| *Maleficent 2: Pahan valtiatar* | *Maleficent: Mistress of Evil* | Prinsessa Aurora |
| 2020 | *The Roads Not Taken* | Molly |
| *Yksi täydellinen päivä* | *All the Bright Places* | Violet Markey |
| 2022 | *The Nightingale* | Isabelle Rossignol |
|

| Televisiosarjat |
| --- |
| Vuosi | Suomenkielinen nimi | Alkuperäinen nimi | Rooli | Jaksot |
| 2002 | *Taken* | Allie Keys kolmevuotiaana | "Charlie and Lisa" |
| 2003 | *Amyn lailla* | *Judging Amy* | Rochelle Cobbs | "Maxine Interrupted" |
| *C.S.I. Miami* | *CSI: Miami* | Molly Walker | "Death Grip" |
| 2004 | *C.S.I. New York* | *CSI: NY* | Jenny Como | "Officer Blue" |
| 2006 | *House* | Stella Dalton | "Need to Know" |
| *Kova laki: Erikoisyksikkö* | *Law & Order: Special Victims Unit* | Eden | "Cage" |
| *The Lost Room* | Anna Miller | 
3 jaksoa
"The Key and the Clock""The Comb and the Box""The Eye and the Prime Object"
 |
| 2006–07 | *Criminal Minds – FBI-tutkijat* | *Criminal Minds* | Tracy Belle | "The Boogeyman""No Way Out, Part II: The Evilution of Frank" |
| 2007 | *Dirty Sexy Money* | Kiki George | pilottijakso |
| 2014 | *HitRecord on TV* | tytär | "RE: The Number One" |
| 2020–2023 | *The Great* | Katariina Suuri | 30 jaksoa |
| 2021 | *Robot Chicken* | Sarah / Loganin ystävä / nörtin vaimo (ääni) | "May Cause the Need for Speed" |
| 2022 | *The Girl from Plainville* | Michelle Carter | 8 jaksoa |

Lähteet
-------

1. ↑  Reviews (... even more charismatic presence than her older sister Dakota." - MovieCity News) Elle Fanning Net.  Arkistoitu 4.3.2016. Viitattu 24.9.2014.
2. ↑  About This Person NY Times. Viitattu 24.9.2014.
3. ↑  Is Elle Fanning Hollywood's coolest teen? Maleficent star ... Daily Mail. Viitattu 24.9.2014.
4. ↑  D'Alessandro, Anthony: Emily Blunt Takes Bite Of 'Animal Crackers'; 'Neon Demon' Cast Is Set – Film Briefs  30.3.2015. Deadline Hollywood. Viitattu 21.7.2020.
5. ↑  Cannes 2016: Film Festival Unveils Official Selection Lineup Variety. Viitattu 21.7.2020.

Aiheesta muualla
----------------

CommonsCommons
Wikimedia Commonsissa on kuvia tai muita tiedostoja aiheesta **Elle Fanning**.
* Elle Fanning Internet Movie Databasessa. (englanniksi)
* Elle Fanning Elonetissä.

|  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF

 |
|  |
| Kansalliset | 
* Norja
* Espanja
* Ranska
* BnF data
* Katalonia
* Saksa
* Israel
* Yhdysvallat
* Japani
* Tšekki
* Alankomaat
* Puola

 |
|  |
| Tieteilijät | 
* CiNii

 |
|  |
| Taiteenala | 
* Emmy Awards
* MusicBrainz

 |
|  |
| Henkilöt | 
* Elonet

 |
|  |
| Muut | 
* IdRef

 |

 |